techiaith/cofnodycynulliad_en-cy huggingface dataset:
English: Well, first of all, can I ask you to tell her 'thank you' for what she is doing at the moment? Our NHS and social care staff have done tremendous work for us during this pandemic, and people often forget that our teaching and educational professionals and our youth workers are also on the front line. So, please tell her 'thank you' for me and 'thank you' for her enthusiasm and the promise that the new curriculum brings. And her worry is, I think, characteristic of the professionalism we have within the education workforce in Wales. They want to get it right and they are frightened of the consequences if they don't, because they do not want to let their pupils down. As I said, there is financial support for professional development available. We have provided additional guidance just last month to schools to begin to think about how they can plan their programme going forward. There will be further advice and support available in the new year, and we will continue to keep the timescale of the curriculum implementation under review. Because the last thing any of us want, including myself, alongside this dedicated professional, is not to get it right. This is a once-in-a-lifetime chance, the first time ever our nation will have its own curriculum, and we all, collectively, want to get it right.
Welsh: Wel, yn gyntaf oll, a gaf fi ofyn i chi ddweud 'diolch' wrthi am yr hyn y mae'n ei wneud ar hyn o bryd? Mae ein GIG a'n staff gofal cymdeithasol wedi gwneud gwaith aruthrol ar ein rhan yn ystod y pandemig hwn, ac mae pobl yn aml yn anghofio bod ein haddysgwyr a gweithwyr addysg proffesiynol a'n gweithwyr ieuenctid hefyd ar y rheng flaen. Felly, dywedwch 'diolch' wrthi gennyf fi a 'diolch' am ei brwdfrydedd a'r addewid a ddaw yn sgil y cwricwlwm newydd. Ac rwy'n credu bod ei phryder yn nodweddiadol o'r proffesiynoldeb sydd gennym o fewn y gweithlu addysg yng Nghymru. Maent eisiau gwneud pethau'n iawn ac maent yn ofni'r canlyniadau os na fyddant yn llwyddo, oherwydd nid ydynt am wneud cam â'u disgyblion. Fel y dywedais, mae cymorth ariannol ar gael ar gyfer datblygiad proffesiynol. Rydym wedi darparu canllawiau ychwanegol fis diwethaf i ysgolion ddechrau meddwl sut y gallant gynllunio eu rhaglen wrth symud ymlaen. Bydd cyngor a chymorth pellach ar gael yn y flwyddyn newydd, a byddwn yn parhau i adolygu amserlen gweithredu'r cwricwlwm. Oherwydd y peth olaf y mae unrhyw un ohonom ei eisiau, gan fy nghynnwys i, a'r gweithiwr proffesiynol ymroddedig dan sylw, yw methu cael pethau'n iawn. Dyma gyfle unwaith mewn oes, y tro cyntaf erioed i'n cenedl gael ei chwricwlwm ei hun, ac rydym i gyd, gyda'n gilydd, eisiau cael pethau'n iawn.
English: Minister, in evidence to the Children, Young People and Education Committee on the Curriculum and Assessment (Wales) Bill, Mind Cymru rightly said that the new curriculum provides a unique opportunity to place the mental health of all our young people at the heart of their learning and school experience. Given that the pandemic has also had such an impact on children's mental health, can you tell us how the Welsh Government will now be prioritising mental health and well-being in the new curriculum?
Welsh: Weinidog, mewn tystiolaeth i'r Pwyllgor Plant, Pobl Ifanc ac Addysg ar Fil Cwricwlwm ac Asesu (Cymru), dywedodd Mind Cymru yn gywir fod y cwricwlwm newydd yn gyfle unigryw i osod iechyd meddwl ein holl bobl ifanc ynghanol eu profiad dysgu a'u profiad ysgol. O gofio bod y pandemig hefyd wedi cael cymaint o effaith ar iechyd meddwl plant, a allwch chi ddweud wrthym sut y bydd Llywodraeth Cymru yn blaenoriaethu iechyd meddwl a llesiant yn y cwricwlwm newydd yn awr?
English: Absolutely, Paul, and, indeed, this precise point that you made, that, now more than ever, attention to children's well-being, both their physical and their mental well-being, is at the forefront, and that's why many schools are anxious to continue to pursue the new curriculum, because, under our area of learning and experience entitled 'health and well-being', and the 'what matters' statements that lie beneath, that gives us a huge amount of scope to deliver a curriculum to support children's mental health and well-being, for an understanding of what impacts upon their mental health and well-being, and to develop a culture of help-seeking behaviour if people are struggling and to break down some of the stigma and barriers that in the past, perhaps, have stopped children and young people coming forward. But, of course, lessons themselves are not enough, and that's why we have a whole-school approach to mental health and well-being, where the mental health and well-being of everybody in that school environment, including the staff who work there, needs to be a key consideration. Getting well-being right is the crucial first building block to making learning stick and to having a really successful school. So, it's about the curriculum, but it's also about the environment that we surround our children and our workforce with that promotes well-being and supports people if they begin to struggle.
Welsh: Yn sicr, Paul, ac yn wir, mae'r union bwynt a wnaethoch, fod rhoi sylw i lesiant plant, eu llesiant corfforol a'u llesiant meddyliol, yn awr yn fwy nag erioed, yn flaenoriaeth, a dyna pam fod llawer o ysgolion yn awyddus i barhau i ddilyn y cwricwlwm newydd, oherwydd o dan y maes dysgu a phrofiad 'iechyd a llesiant', a'r datganiadau 'yr hyn sy'n bwysig' sy'n sail iddo, mae hynny'n rhoi llawer iawn o le inni allu cyflwyno cwricwlwm i gefnogi iechyd meddwl a llesiant plant, er mwyn deall beth sy'n effeithio ar eu hiechyd meddwl a'u llesiant, a datblygu diwylliant o ymddygiad sy'n ceisio cymorth os yw pobl yn cael trafferth ac i chwalu rhywfaint o'r stigma a'r rhwystrau sydd, yn y gorffennol efallai, wedi atal plant a phobl ifanc rhag gofyn am gymorth. Ond wrth gwrs, nid yw gwersi eu hunain yn ddigon, a dyna pam y mae gennym agwedd ysgol gyfan tuag at iechyd meddwl a llesiant, lle mae angen i iechyd meddwl a llesiant pawb yn yr amgylchedd ysgol, gan gynnwys y staff sy'n gweithio yno, fod yn ystyriaeth allweddol. Sicrhau ein bod yn cael llesiant yn iawn yw'r bloc adeiladu allweddol cyntaf i wneud i ddysgu weithio ac i gael ysgol wirioneddol lwyddiannus. Felly, mae'n ymwneud â'r cwricwlwm, ond mae hefyd yn ymwneud â'r amgylchedd sy'n amgylchynu ein plant a'n gweithlu sy'n hybu llesiant ac yn cefnogi pobl os ydynt yn dechrau cael trafferth.
English: The next item on the agenda are questions to the Senedd Commission, and the first question this afternoon will be answered by Commissioner Suzy Davies. Andrew R.T. Davies.
Welsh: Yr eitem nesaf ar yr agenda yw cwestiynau i Gomisiwn y Senedd, a bydd y cwestiwn cyntaf y prynhawn yma yn cael ei ateb gan y Comisiynydd Suzy Davies. Andrew R.T. Davies.
English: Thank you very much, Andrew. Annual leave is actively managed to ensure that staff take as much leave as possible for their own well-being and for the resilience of continuity of business at the Senedd. However, as you might imagine, since March this year, the impact of the pandemic has significantly increased demand on staff, including through recess, and the opportunity for many of those to take leave has been greatly reduced. An international accounting standard requires the Commission to account for the cost of unused leave entitlement accrued by Commission staff as of 31 March, and this is an accounting requirement, not an additional cash requirement on the Welsh consolidated fund. And so, in short, while the Commission is considering the requirement for a supplementary budget for 2020-21 to cover this increase as of 7 December, it has no cash impact.
Welsh: Diolch yn fawr iawn, Andrew. Rheolir gwyliau blynyddol yn weithredol er mwyn sicrhau bod staff yn cymryd cymaint o wyliau â phosibl er mwyn eu llesiant eu hunain ac er mwyn sicrhau bod busnes y Senedd yn parhau i fod yn gadarn. Fodd bynnag, fel y gallech ei ddychmygu, ers mis Mawrth eleni, mae effaith y pandemig wedi cynyddu'r galw ar staff yn sylweddol, gan gynnwys drwy'r toriadau, ac mae'r cyfleoedd i lawer o'r rheini gymryd gwyliau wedi lleihau'n sylweddol. Mae safon gyfrifyddu ryngwladol yn ei gwneud yn ofynnol i'r Comisiwn roi cyfrif am gost gwyliau blynyddol nas defnyddiwyd ac a gronnwyd gan staff y Comisiwn ar 31 Mawrth, a gofyniad cyfrifyddu yw hwn, nid gofyniad am arian ychwanegol o gronfa gyfunol Cymru. Ac felly, yn fyr, er bod y Comisiwn yn ystyried y gofyniad am gyllideb atodol ar gyfer 2020-21 i dalu am y cynnydd hwn ar ôl 7 Rhagfyr, ni fydd iddo unrhyw effaith ariannol.
English: Thank you for that answer, Commissioner, and I'd endorse the comments that you've put on record - how important it is for the welfare of staff to take their leave, and, importantly, the hard work and dedication that all the staff across the Commission have put in to supporting Members in these very difficult and trying times. I was just taken by the statements you made at the time of the budget, when it was laid, that this was an issue that the Commission were having to deal with, and I'd be grateful if you could give an indication whether you'd be able, as Commissioner, to make Members aware of the scale of the amount of accrued holiday time that has to be worked through, because, obviously, that will, ultimately, at some point, have an impact on the ability to support Members in their role, but, importantly, for Members to understand the pressures that staff are facing when they haven't been able to take the time that they've built up over the pandemic.
Welsh: Diolch am yr ateb hwnnw, Gomisiynydd, a byddwn yn ategu'r sylwadau rydych wedi'u cofnodi - pa mor bwysig yw hi i les staff eu bod yn cymryd eu gwyliau, ac yn bwysig, yr ymroddiad a'r gwaith caled y mae'r holl staff ar draws y Comisiwn wedi'i wneud i gefnogi Aelodau yn y cyfnod anodd hwn. Fe'm trawyd gan y datganiadau a wnaethoch adeg y gyllideb, pan gafodd ei gosod, fod hwn yn fater roedd y Comisiwn yn gorfod ymdrin ag ef, a byddwn yn ddiolchgar pe gallech roi syniad a fyddech chi, fel Comisiynydd, yn gallu dweud wrth yr Aelodau faint o amser gwyliau cronedig y mae'n rhaid gweithio drwyddo, oherwydd, yn amlwg, bydd hynny, yn y pen draw, ar ryw bwynt, yn cael effaith ar y gallu i gefnogi Aelodau yn eu rôl, ond yn bwysig, i Aelodau ddeall y pwysau y mae staff yn eu hwynebu pan nad ydynt wedi gallu cymryd y gwyliau y maent wedi'i gronni dros y pandemig.
English: Thank you, Andrew. Yes, and we can give that commitment. In laying a supplementary budget, obviously, we'd have to explain the reason for doing so, and that would explain the level of accrued leave and the value that's been attached to that. But can I just thank you for taking this opportunity for sharing your congratulations, if you like, with members of the Commission and their staff, who have, indeed, gone over and above, as indeed we have as Members, during a very difficult time to make sure that we serve the people of Wales well? Thank you.
Welsh: Diolch, Andrew. Ie, a gallwn roi'r ymrwymiad hwnnw. Wrth osod cyllideb atodol, yn amlwg, byddai'n rhaid inni egluro'r rheswm dros wneud hynny, a byddai hynny'n esbonio lefel y gwyliau cronedig a'r gwerth sydd ynghlwm wrth hynny. Ond a gaf fi ddiolch i chi am fanteisio ar y cyfle hwn i longyfarch, os hoffech, aelodau'r Comisiwn a'u staff, sydd, yn wir, wedi mynd y tu hwnt i'r galw, fel rydym ni fel Aelodau wedi'i wneud mewn gwirionedd, yn ystod cyfnod anodd iawn i sicrhau ein bod yn gwasanaethu pobl Cymru'n dda? Diolch.
English: The Senedd is a naturally ventilated building, using automated opening windows for the open spaces and a ducted fresh air system for the Siambr, committee rooms and other enclosed spaces. Tŷ Hywel has a ventilation system that brings in fresh air to internal areas and a separate system that extracts internal air to the outside. Tŷ Hywel also has opening windows for ventilation.
Welsh: Mae'r Senedd yn adeilad sy'n cael ei awyru'n naturiol, gan ddefnyddio ffenestri sy'n agor yn awtomatig ar gyfer y mannau agored a system bibellau awyr iach ar gyfer y Siambr, ystafelloedd pwyllgora a mannau caeedig eraill. Mae gan Dŷ Hywel system awyru sy'n dod ag aer ffres i fannau mewnol a system ar wahân sy'n echdynnu aer mewnol i'r tu allan. Mae gan Dŷ Hywel ffenestri y gellir eu hagor ar gyfer awyru hefyd.
English: I'm sure Tŷ Hywel has got opening windows somewhere; I'm not convinced that it's in every room that Tŷ Hywel has those opening windows. What I would like to suggest is that the Commission ensured that all windows open so that people could open windows and we could not have the situation that used to be called sick building syndrome, where somebody sneezes on one floor and that is circulated around the building, but we actually ensure that the windows open and people can get fresh air coming in and stale air going out.
Welsh: Rwy'n siŵr fod gan Dŷ Hywel ffenestri y gellir eu hagor mewn rhai mannau; nid wyf wedi fy argyhoeddi fod hynny'n wir am bob ystafell yn Nhŷ Hywel. Yr hyn yr hoffwn ei awgrymu yw bod y Comisiwn yn sicrhau bod pob ffenest yn agor fel y gall pobl agor ffenestri ac fel y gallwn osgoi'r sefyllfa a oedd yn arfer cael ei alw'n syndrom adeilad sâl, lle mae rhywun yn tisian ar un llawr a hwnnw'n cael ei gylchdroi o amgylch yr adeilad, a'n bod yn sicrhau bod y ffenestri'n agor a bod aer ffres yn dod i mewn a hen aer yn mynd allan.
English: Well, actually, we have commissioned some things with regard to replacing the windows in the Senedd throughout Tŷ Hywel, and I'm sure that that matter will be taken into account when that actually happens. But I think it's important to note, at this particular time, that, since we've come back in September, estate occupancy has remained low during the pandemic, with just approximately 15 per cent of people being here on business days. This has ensured that we are able to effectively comply with social distancing regulations and other systems in place to prevent the transmission of COVID in the line of best practice and guidance.
Welsh: Wel, mewn gwirionedd, rydym wedi comisiynu rhai pethau o ran gosod ffenestri newydd yn y Senedd ym mhob rhan o Dŷ Hywel, ac rwy'n siŵr y bydd hynny'n cael ei ystyried pan fydd yn digwydd. Ond rwy'n credu ei bod yn bwysig nodi, ar yr adeg hon, ers inni ddod yn ôl ym mis Medi, fod defnydd o'r ystâd wedi aros yn isel yn ystod y pandemig, gydag oddeutu 15 y cant o bobl yma ar ddiwrnodau gwaith. Mae hyn wedi sicrhau ein bod yn gallu cydymffurfio'n effeithiol â rheoliadau cadw pellter cymdeithasol a systemau eraill sydd ar waith i atal trosglwyddiad COVID yn unol â chanllawiau ac arferion gorau.
English: Thank you. The following questions will be answered by the Llywydd. Question 3, Janet Finch-Saunders.
Welsh: Diolch. Bydd y cwestiynau canlynol yn cael eu hateb gan y Llywydd. Cwestiwn 3, Janet Finch-Saunders.
English: Thank you for that question. The pandemic has made it challenging to engage with children and young people, particularly through schools and youth groups. Regulations make it impossible for us to host schools in the Senedd or to visit those schools. So, for part of the year, the team focused on creating resources that education professionals can use themselves. However, since October, we have seen an increasing demand for virtual schools sessions, and we will be providing more of those over the coming weeks. We have supported the Welsh Youth Parliament in moving its activities online. They published reports on litter and plastic waste, and emotional and mental health support, and I chaired their latest Plenary Zoom meeting on 14 November. As part of our GWLAD series of events, we've held a virtual meeting looking at the future for young people in Wales and their experiences of the pandemic. Commission staff have worked with young people and education professionals to co-produce a range of materials to promote votes at 16 ahead of the Senedd elections in May.
Welsh: Diolch am y cwestiwn. Mae'r pandemig wedi ei gwneud hi'n heriol i ymgysylltu â phlant a phobl ifanc, yn enwedig trwy ysgolion a grwpiau ieuenctid. Mae rheoliadau yn ei gwneud hi'n amhosib inni groesawu ysgolion i'r Senedd neu i ymweld â nhw. Am ran o'r flwyddyn, felly, bu'r tîm yn canolbwyntio ar greu adnoddau y gall gweithwyr addysg proffesiynol eu defnyddio eu hunain. Fodd bynnag, ers mis Hydref, rydym wedi profi galw cynyddol am sesiynau rhithwir i ysgolion, a byddwn ni'n cynnig mwy o'r rheini yn yr wythnosau sydd i ddod. Rydym wedi cefnogi Senedd Ieuenctid Cymru i symud ei gweithgareddau ar-lein. Fe wnaethon nhw gyhoeddi adroddiadau ar wastraff sbwriel a phlastig, a chymorth iechyd emosiynol a meddyliol, ac fe wnes i gadeirio eu Cyfarfod Llawn diwethaf ar Zoom ar 14 Tachwedd. Fel rhan o'n cyfres o ddigwyddiadau GWLAD, fe wnaethom ni gynnal cyfarfod rhithwir yn edrych ar y dyfodol i bobl ifanc yng Nghymru a'u profiadau nhw o'r pandemig. Mae staff y Comisiwn wedi gweithio gyda phobl ifanc a gweithwyr addysg proffesiynol hefyd i gyd-gynhyrchu ystod o ddeunyddiau i hyrwyddo pleidleisio ar 16 ar gyfer etholiad fis Mai nesaf.
English: Diolch, Llywydd. You'll be aware that I have raised concerns before about external engagement with our constituents, and indeed our younger members of our community, without the participation and indeed involvement of us as elected Members, and that has continued. However, in light of the pandemic, I do welcome the fact that the Senedd is offering online sessions to help young people to better understand how our democracy works, and some of the sessions sound excellent, such as 'Introduction to your Senedd', 'How to be an active citizen', and 'Our Senedd'. The 'My first vote' sessions, focusing on the upcoming Senedd elections in May, where 16 and 17-year-olds will be able to vote for the first time in Wales, sound really good sessions, and whilst I acknowledge there is a need for education ahead of this - I think it's overdue, really - I struggle to see how this can be achieved effectively without reference to and inclusion of all our political parties in Wales, and I would like to see Members involved. So, could you clarify to me whether the education officers informing these students participating in the 'My first vote' session - ? How are they going to be educated on the different political parties and indeed the political system? Also, what intentions are there of the Senedd to assist already-elected Members to be involved in some of these sessions? Diolch.
Welsh: Diolch, Lywydd. Fe fyddwch yn ymwybodol fy mod wedi codi pryderon o'r blaen ynghylch ymgysylltiad allanol â'n hetholwyr, ac yn wir aelodau iau o'n cymuned, heb ein cynnwys ni fel Aelodau etholedig yn wir, a heb ein cyfranogiad, ac mae hynny wedi parhau. Fodd bynnag, yng ngoleuni'r pandemig, rwy'n croesawu'r ffaith bod y Senedd yn cynnig sesiynau ar-lein i helpu pobl ifanc i ddeall yn well sut y mae ein democratiaeth yn gweithio, ac mae rhai o'r sesiynau'n swnio'n rhagorol, megis 'Cyflwyniad i'ch Senedd', 'Sut i fod yn ddinesydd gweithredol', ac 'Ein Senedd'. Mae sesiynau 'Fy mhleidlais gyntaf', sy'n canolbwyntio ar etholiadau'r Senedd a fydd yn digwydd ym mis Mai, lle bydd pobl ifanc 16 ac 17 oed yn gallu pleidleisio am y tro cyntaf yng Nghymru, yn swnio'n sesiynau da iawn, ac er fy mod yn cydnabod bod angen addysg cyn hyn - rwy'n credu ei bod yn hen bryd, mewn gwirionedd - rwy'n ei chael yn anodd gweld sut y gellir cyflawni hyn yn effeithiol heb gyfeirio at, a chynnwys ein holl bleidiau gwleidyddol yng Nghymru, a hoffwn weld Aelodau'n cymryd rhan. Felly, a allech chi egluro a yw'r swyddogion addysg sy'n cynghori'r myfyrwyr hyn yn y sesiwn 'Fy mhleidlais gyntaf' - ? Sut y cânt eu haddysgu ynglŷn â'r gwahanol bleidiau gwleidyddol a'r system wleidyddol yn wir? Hefyd, pa fwriadau sydd gan y Senedd i gynorthwyo Aelodau sydd eisoes wedi'u hethol i fod yn rhan o rai o'r sesiynau hyn? Diolch.
English: Well, I'm sure you'd agree with me, Janet Finch-Saunders, that, in the run-up to the election, a period now after Christmas that we all face, it's important that the sessions that the Commission holds, and that schools and others hold in schools, are politically balanced and include all political representation for that purpose. That's why the Senedd, in designing our and the Welsh Government resources available to young people, working with the Electoral Commission as well, ensure that there is a fair political balance in the debate leading up to elections. We all know as individual Members, leading up to elections, that we're very often invited into schools to hold political hustings, and we hope that that possibility will happen at a local level as well. That's a matter for the schools to initiate their own discussion on, but I do hope that schools will be in a position to do that. That may well be in a virtual context, still, by May of next year, but ensuring that our young people have all the information that they need to be able to be inspired to and practically to cast their vote in May of next year is something I think that unites us all as elected Members, present and future.
Welsh: Wel, rwy'n siŵr y byddech yn cytuno, Janet Finch-Saunders, cyn yr etholiad, cyfnod rydym i gyd yn ei wynebu ar ôl y Nadolig, ei bod yn bwysig fod y sesiynau y mae'r Comisiwn yn eu cynnal, ac y mae ysgolion ac eraill yn eu cynnal mewn ysgolion, yn wleidyddol gytbwys ac yn cynnwys yr holl gynrychiolaeth wleidyddol at y diben hwnnw. Dyna pam fod y Senedd, wrth gynllunio ein hadnoddau ac adnoddau Llywodraeth Cymru sydd ar gael i bobl ifanc, gan weithio gyda'r Comisiwn Etholiadol hefyd, yn sicrhau bod cydbwysedd gwleidyddol teg yn y ddadl sy'n arwain at etholiadau. Rydym i gyd yn gwybod, fel Aelodau unigol, ein bod yn aml iawn yn cael ein gwahodd i ysgolion i gynnal hustyngau gwleidyddol yn y cyfnod sy'n arwain at etholiadau, a gobeithiwn y bydd y posibilrwydd hwnnw'n digwydd ar lefel leol hefyd. Mater i'r ysgolion yw cychwyn eu trafodaeth eu hunain, ond rwy'n gobeithio y bydd ysgolion mewn sefyllfa i wneud hynny. Mae'n ddigon posibl y bydd hynny'n digwydd mewn cyd-destun rhithwir o hyd erbyn mis Mai y flwyddyn nesaf, ond mae sicrhau bod gan ein pobl ifanc yr holl wybodaeth y maent ei hangen i'w hysbrydoli, ac yn ymarferol i fwrw eu pleidlais ym mis Mai y flwyddyn nesaf yn rhywbeth sy'n ein huno ni i gyd fel Aelodau etholedig, rwy'n credu, nawr ac yn y dyfodol.
English: Whilst the public can't access meetings at the moment, we've made every effort to ensure the work of the Senedd is more accessible than ever via other means. Senedd proceedings are televised and are promoted across a range of channels. We provide a stream to news outlets, and First Minister's questions is often broadcast on BBC2 Wales and BBC Parliament. We also stream FMQs live on the Senedd's Twitter accounts, and ensure that footage of FMQs can be watched with signing on the following day. The Members' Research Service continues to provide high-quality blogs to explain key issues in upcoming Senedd debates, in order to make the debates more accessible, and Commission staff have been developing new ways to engage virtually with the public. This includes new virtual tours of the building, virtual exhibitions, and online introduction to the Senedd sessions, which were launched earlier this month.
Welsh: Er nad yw'n bosib i'r cyhoedd yn gyffredinol gael mynediad i gyfarfodydd ar hyn o bryd, rydym wedi gwneud pob ymdrech i sicrhau bod gwaith y Senedd yn fwy hygyrch nag erioed drwy ddulliau eraill. Mae trafodion y Senedd sy'n cael eu dangos ar y teledu yn cael eu hyrwyddo ar draws ystod o sianeli. Rydym yn darparu llif darlledu i allfeydd newyddion, a bydd cwestiynau i'r Prif Weinidog yn aml yn cael eu darlledu ar BBC 2 Cymru ac ar BBC Parliament. Rydym hefyd yn ffrydio cwestiynau i'r Prif Weinidog ar gyfrifon Twitter y Senedd, ac yn trefnu bod modd gwylio cwestiynau i'r Prif Weinidog gydag iaith arwyddion ar y diwrnod canlynol hefyd. Mae Gwasanaeth Ymchwil yr Aelodau yn parhau i ddarparu blogiau o safon uchel i egluro materion allweddol o ran dadleuon sydd ar ddod yn y Senedd er mwyn gwneud y dadleuon yn fwy hygyrch, ac mae staff y Comisiwn wedi bod yn datblygu ffyrdd newydd o ymgysylltu yn rhithwir â'r cyhoedd. Mae hyn yn cynnwys rhith-deithiau newydd o amgylch yr adeilad, arddangosfeydd rhithwir a sesiynau cyflwyniad i'r Senedd ar-lein a gawsant eu lansio yn gynharach yn y mis yma.